Sapporon MM-kilpailuissa 2007 Jacobsen voitti perinteisellä tyylillä hiihdetyn henkilökohtaisen sprintin kultaa ennen Petra Majdičia ja Virpi Kuitusta. Parisprintissä hän sai pronssia yhdessä Marit Bjørgenin kanssa. Lisäksi Jacobsen hiihti ankkuriosuuden Norjan pronssijoukkueessa 4×5 kilometrin viestissä. Samana talvena Jacobsen sijoittui toiseksi maailmancupin sprinttikilpailussa Otepäässä; sprintticupin loppupisteissä hän oli kymmenes. Nuorten MM-kilpailuissa Tarvisiossa hän voitti kultaa sprintissä ja pronssia viidellä kilometrillä. Lisäksi hän voitti Norjan sprinttimestaruuden.